**Vientiane** (zvan još i **Viangchan**) je glavni i najveći grad Laosa od 194.200 stanovnika (u široj okolici živi 702.000).

Geografija
----------

Grad leži na sjeveroistočnim obalama rijeke Mekong pored granice sa Tajlandom gotovo u sredini zemlje.

Historija
---------

Vientiane je osnovan krajem 13. vijeka, sredinom 16. vijeka postao je prijestolnica laoskog kraljevstva (poznatog kao Lan Xang) umjesto dotadašnje prijestolnice Luang Prabang (današnji Louangphrabang). Vientiane je 1778. potpao pod vlast susjednog Sijama. Grad je razoren i opljačkan 1828. nakon sijamske odmazde protiv pobune laoških kraljeva. Od 1899. do 1953. s iznimkom japanske okupacije 1945. godine, Vientiane je bio sjedište francuskog kolonijalnog guvernera i njegove administracije.

Znamenitosti, kultura i školstvo
--------------------------------

Najveća znamenitost grada je hram To Luang, koji datira iz 1566. obnovljen za francuske kolonijalne uprave od strane princa Phetsaratha.

Vientiane još uvijek ima brojne stare drvene građevine, koje još uvijek stoje pored vladinih građevina, stranim ambasada i škola novije gradnje. Značajne kulturne institucije su Nacionalni muzej Ho Phakeo, Biblioteka Dongsaphangmeuk i Nacionalna biblioteka.

Vientiane ima Univerzitet Sisavangvong (osnovan 1958) s agronomskim, pedagoškim, šumarskim, medicinskim i umjetničkim fakultetom.

Privreda
--------

Vientiane je naprometnija laosko luka na Mekongu, unatoč tome što je udaljen mora i do njega mogu doploviti samo manji brodovi.

Vientiane je glavni industrijski centar zemlje sa tvornica piva, građevinskog materijala, tekstila, cigareta, šibica, deterdženata, plastike, drva, metala i obuće.
Grad je središte bogatog poljoprivredno - stočarskog kraja u kom se najviše uzgaja riža i kukuruz i čuva goveda. Sve do 1975 grad je bio poznat po brojnim klaonicama i kao centar trgovine stokom. 

Do 1994. kad je izgrađen most preko Mekonga, promet sa susjednim tajlandskim gradom Nong Khai, obavljao se isključivo trajektima. Vientiane je povezan cestama sa laoskim gradovima Louangphrabang i Savannakhet, te preko njih i sa vijetnamskim glavnim gradom Ho Chi Minh. Tri kilometara od centra grada, nalazi se međunarodni Aerodrom Wattay (IATA kod: VTE , ICAO kod: VLVT) sa vezama prema svim većim gradovima u zemlji i Aziji.

Sjeverno od grada nalazi se velika hidroelektrana *Nam Ngum* koja daje dovoljno energije za loklne potrebe, a dio se čak izvozi u Tajland.

Izvori
------

1. 1 2 3 4 5 6 7 8 9 10 11 12   „*Vientiane*" (engleski). Encyclopædia Britannica. Pristupljeno 2. 11. 2012.

Vanjske veze
------------

***Vientiane*** na Wikimedijinoj ostavi

* Vodič po gradu (`en`)
* *Vientiane* na portalu Encyclopædia Britannica (`en`)

| * p
* r
* u
Glavni gradovi u Aziji |
| --- |
| 
Abu Dabi, *Ujedinjeni Arapski Emirati* • 
Amman, *Jordan* • 
Ankara, *Turska* • 
Astana, *Kazahstan* • 
Ašhabad, *Turkmenistan* • 
Bagdad, *Irak* • 
Baku, *Azerbejdžan* • 
Bandar Seri Begawan, *Brunej* • 
Bangkok, *Tajland* • 
Bejrut, *Libanon* • 
Biškek, *Kirgistan* • 
Colombo, *Šri Lanka* • 
Damask, *Sirija* • 
Dhaka, *Bangladeš* • 
Dili, *Istočni Timor* • 
Doha, *Katar* • 
Dušanbe, *Tadžikistan* • 
Džakarta, *Indonezija* • 
Hanoi, *Vijetnam* • 
Islamabad, *Pakistan* • 
Jeruzalem, *Izrael* • 
Kabul, *Afganistan* • 
Katmandu, *Nepal* • 
Kuala Lumpur, *Malezija* • 
Kuvajt, *Kuvajt* • 
Malé, *Maldivi* • 
Manama, *Bahrein* • 
Manila, *Filipini* • 
Muskat, *Oman* • 
Naypyidaw, *Mijanmar* • 
New Delhi, *Indija* • 
Nikozija, *Kipar* • 
Peking, *Kina* • 
Phnom Penh, *Kambodža* • 
Port Moresby, *Papua Nova Gvineja* • 
Pjongjang, *Sjeverna Koreja* • 
Rijad, *Saudijska Arabija* • 
Sana, *Jemen* • 
Seul, *Južna Koreja* • 
Singapur, *Singapur* • 
Sri Jayawardenepura Kotte, *Šri Lanka* (zakonodavni i sudski) • 
Taipei, *Tajvan* • 
Taškent, *Uzbekistan* • 
Tbilisi, *Gruzija* • 
Teheran, *Iran* • 
Thimphu, *Butan* • 
Tokijo, *Japan* • 
Ulan Bator, *Mongolija* • 
Vientiane, *Laos* 
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 125433012
* LCCN: n82047092
* GND: 4350641-0
* SELIBR: 162416
* BNF: cb122053611 (podaci)

 |